La Ponto

La Ponto estis organizaĵo, formiĝinta en Berno en 1910, kiu celis la starigon de unu sola plano por ĉiuj kulturaj entreprenoj de la nuntempo. 

Inter aliaj tezoj de sia laboro, ĝi decidis praktike utiligi Esperanton kaj publikigis en Esperanto solidan verkon (1911), temantan pri la bazaj principoj de sia estonta agado. Wilhelm Ostwald ofertis al La Ponto 100.000 markojn kun kondiĉo, ke ĝi akceptu kaj uzu Idon. Ido do fariĝis la lingvo de La Ponto. 

En 1913, post la ĉeso de la subvencio de Ostwald, La Ponton trafis bankrotiĝo kaj ĝia agado ankaŭ ĉesis. 
Publikigaĵo
 Karl W. Bührer kaj Adolf Saager: La organizado de la intelekta laboro per "La Ponto". (Die Organisierung der geistigen Arbeit durch "Die Brücke".) Ansbach: Seybold, 1911. 157 paĝoj.

 Literaturo 

 Ernest Drezen: Historio de la Mondolingvo, paĝo 194.

Ponto